কেকাশান বাসু। দুবাইয়ে থাকে। বয়স এখন সতের। জন্মদিনের মাহাত্ম বুঝতে গিয়ে খুব অল্প বয়সেই বুঝে ফেলেছে দুনিয়ার সব থেকে বড় সত্যটা। এই প্রাণ চঞ্চল শস্য শ্যামল ধরিত্রী আসলে বিপন্ন একটি উপত্যকা। নীল আকাশের নীচে যে অপরূপ ঐশ্বর্যের সম্ভার তা আসলে বিষাক্ত। বাতাসে বিষ। জলে দূষণ। ক্রমেই আগুনের গ্রাসে চলে যাচ্ছে পৃথিবী। প্রতি নিয়ত শিশুদের ফুসফুসে ঢুকছে ক্ষয়ের অসুখ। মৃত্যুর এই মিছিল রুখে দিতে সবুজের সন্ধানই একমাত্র পথ। ছোট্ট মেয়েটা এই সব বুঝে গিয়েছিল খুব ছোটবেলায়।